বিলাসী ছোটগল্পে লেখা শরৎচন্দ্র চট্টোপাধ্যায়ের সেই বিখ্যাত লাইন- “অতিকায় হস্তি লোপ পাইয়াছে কিন্তু তেলাপোকা টিকিয়া আছে।” অতিকায় হস্তি বা ম্যামথরা টিকে থাকতে পারে নি; কিন্তু তেলাপোকা সেই প্রাচীন কাল থেকে এখন পর্যন্ত পৃথিবীতে বহাল তবিয়তে টিকে আছে বিবর্তন প্রক্রিয়ায় বড় ধরণের কোনো শারীরিক পরিবর্তন ছাড়াই! সম্প্রতি উওর আমেরিকায় ৪ কোটি ৯০ লক্ষ বছর আগে বসবাস করা তেলাপোকার ফসিল আবিষ্কারের ফলে প্রাচীন পৃথিবীতেও যে তেলাপোকা টিকে ছিল তার আরেকটা চমৎকার প্রমাণ পাওয়া গেল!